cyanic-selkie/wikianc huggingface dataset:
ধীরাজ প্রসন্ন
আন্তর্জাতিক ক্রিকেট
সিরিজের দুই টেস্ট খেলার সুযোগ পান তিনি। কিন্তু, ব্যাট কিংবা বল হাতে কোন সফলতার স্বাক্ষর রাখতে ব্যর্থ হন। সবমিলিয়ে তিনি এক রান ও এক উইকেট দখল করেছিলেন।
অবসর
আন্তর্জাতিক ক্রিকেটে ব্যর্থতার পরিচয় দিলেও ঘরোয়া ক্রিকেটে বিস্ময়কর ফলাফল করেন। রঞ্জী ট্রফি প্রতিযোগিতায় শীর্ষস্থানীয় অল-রাউন্ডারের ভূমিকায় অবতীর্ণ হয়েছিলেন তিনি। কার্যকর বামহাতি মাঝারিসারির ব্যাটসম্যান ও বামহাতি সিম বোলার হিসেবে বেশ সফল হন।
ক্রিকেট খেলা থেকে অবসর গ্রহণের পর উইকেট প্রস্তুতে বিশেষজ্ঞের ভূমিকায় অবতীর্ণ হয়েছেন। ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক পিচ ও মাঠ কমিটির সদস্য হিসেবে ভারতে দেখাশুনো করছেন।
হাতানিয়া দোয়ানিয়া সেতু
হাতানিয়া দোয়ানিয়া সেতু বা নামখানা সেতু ভারতের পশ্চিমবঙ্গ রাজ্যে হাতানিয়া দোয়ানিয়া নদীর ওপর অবস্থিত একটি সেতু। এর মাধ্যমে নামখানা ও নারায়াণপুর-এর মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৩৪০ মিটার। সংযোগ সেতুর ৯৬০ মিটার দীর্ঘ। সংযোগ সেতু সহ সেতুটি ১৩০০ মিটার বা ১.৩ কিলোমিটার দীর্ঘ। সম্পূর্ণ সেতুটি ৩.৫ কিলোমিটার দীর্ঘ। এটি পশ্চিমবঙ্গের দ্বিতীয় দীর্ঘতম ঝুলন্ত (কেবল-স্টেইড) সেতু এবং ভারতের দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ২২৬ কোটি টাকা খরচ ধরা হয়েছে। ৭ মার্চ ২০১৯ খ্রিষ্টাব্দে সেতুটির উদ্বোধন করা হয়।"এসপি সিংলা কনস্ট্রাকশন" -এর অধীনে সরকারি উদ্যোগে এই সেতুটি নির্মিত হয়েছিল।
ইতিহাস
থাম্ব|বাম|সেতুটি ২০১৯ সালের ৭ মার্চ উদ্বোধন করা হয়েছিল সেতুটির নির্মাণ ২০১৪ সালের ফেব্রুয়ারি মাসে শুরু হয়। সেতুর নির্মাণ কাজ শেষ হয় ২০১৯ সালে। সেতুটি রাজ্য সরকার ও কেন্দ্র সরকারের যৌথ উদ্যোগে তৈরি হয়েছে। ২০১৯ সালের মার্চ মাসে সেতুর শুভ উদ্বোধন করেন অরূপ বিশ্বাস।
দুর্ঘটনা, বিতর্ক ও স্থানীয় জনগণের ক্ষোপ
নদীর ধারে সেতুর প্রধান থাম দু’টির মধ্যে নামখানার দিকের থামটিতে ঢালাইয়ের কাজ চলাকালে দুর্ঘটনা ঘটে। ক্রেনের মাধ্যমে তোলা হচ্ছিল সেন্টারিংয়ের লোহার শাটার। নিচে দাঁড়িয়ে কাজের দেখভাল করছিলেন সুশান্ত ও মহম্মদ নামে দুই শ্রমীক। আচমকা, প্রায় ৩০ ফুট উঁচু থেকে ক্রেনের তার ছিঁড়ে প্রায় দেড় টন ওজনের লোহার শাটার এসে পড়ে তাঁদের উপরে। ঘটনাস্থলেই মারা যান সুশান্ত। হাতানিয়া-দোয়ানিয়া নদীর উপরে সেতু তৈরির প্রথম আড়াই বছরের শেষ মাস ছ’য়েকের মধ্যে প্রাণ হারিয়েছিল দু’জন শ্রমীক। বার বারই অভিযোগ উঠেছিল শ্রমিকদের ন্যূনতম সুরক্ষার ব্যবস্থা নেই এখানে।
ঘটনার পরে উত্তেজনা ছড়িয়ে পড়েছিল এবং স্থানীয় মানুষজন ক্ষোভ উগরে দেন নির্মাণ সংস্থার উপরে। তাঁদের দাবি ছিল "সেতুর নিচের দেওয়ালে ফাটল ধরেছে। প্রায় আধ কিলোমিটার এলাকা জুড়ে কাজ চলছে, তার মধ্যে দিয়ে ঝুঁকি নিয়ে হাঁটাচলা করতে হচ্ছে।"
কুনিংগান সিটি
কুনিংগান সিটি হল ইন্দোনেশিয়ার জাকার্তার একটি মিশ্র-ব্যবহারের কমপ্লেক্স, যার মধ্যে একটি শপিং মল, দুটি অ্যাপার্টমেন্ট টাওয়ার এবং একটি অফিস টাওয়ার রয়েছে। এটি দক্ষিণ জাকার্তায় অবস্থিত।
মলটির নাম কুনিঙ্গান সিটি মল, অ্যাপার্টমেন্ট কমপ্লেক্সের নাম দেওয়া হয় ডেনপাসার রেসিডেন্স এবং অফিস টাওয়ারের নাম দেওয়া হয় এএক্সএ টাওয়ার, এএক্সএ মন্দিরি বীমা কোম্পানির নামানুসারে। আবাসিক কমপ্লেক্স ডেনপাসার রেসিডেন্সে কিন্তামনি টাওয়ার এবং উবুদ টাওয়ার নামে দুটি টাওয়ার রয়েছে।
ন্যাশনাল পেমেন্ট কর্পোরেশন অফ ইন্ডিয়া
ন্যাশনাল পেমেন্ট কর্পোরেশন অফ ইন্ডিয়া (NPCI; হিন্দি: भारतीय राष्ट्रीय भुगतान निगम) ভারতে ভারতীয় রিজার্ভ ব্যাঙ্কের মালিকানাধীন খুচরা পেমেন্ট এবং বন্দোবস্ত ব্যবস্থা পরিচালনার জন্য একটি ছাতা সংগঠন।
ভারত বিল পেমেন্ট সিস্টেম
ভারত বিল পেমেন্ট সিস্টেম হল একটি রিজার্ভ ব্যাঙ্ক অফ ইন্ডিয়া (RBI) NPCI দ্বারা পরিচালিত ধারণাগত ব্যবস্থা। এটি সমস্ত বিল পরিশোধের জন্য এক-স্টপ ইকোসিস্টেম, যা ভারতে সমস্ত গ্রাহকদের নিশ্চিত, নির্ভরযোগ্যতা এবং নিরাপত্তার সাথে একটি আন্তপরিচালনযোগ্য এবং অ্যাক্সেসযোগ্য "যেকোনো সময় যে কোনও জায়গায়" বিল পরিশোধ পরিষেবা প্রদান করে। এটি একটি বিল-সংশোধনের জন্য এক-স্টপ ইকোসিস্টেম, যা ভারতে সুরক্ষা নিশ্চিত করতে পারে, নিশ্চিত হতে পারে এবং অন্যদের সাথে যোগাযোগ করতে পারে।
গিরো ভিত্তিক পেমেন্ট সিস্টেম বাস্তবায়নের সম্ভাব্যতা অধ্যয়ন করার জন্য ২০১৩ সালে আরবিআই এর নির্বাহী পরিচালক জি পদ্মনাভনের নেতৃত্বে কমিটি গঠন করা হয়েছিল।
জাগরণ
জাগরণ (जागरण), জাগ্রত বা জাগ হল একটি হিন্দু আচার অনুষ্ঠান যা প্রধানত উত্তর ভারতে প্রচলিত। এটি মূলত পূজার সময় এবং কোন দেবতার সম্মানে রাতভর করা জাগরণ, গান এবং নৃত্যের সমন্বয়। প্রায়শই বিভিন্ন হিন্দু দেবদেবী (বিশেষত দুর্গা ) ও শিবের পাশাপাশি খন্ডোবা এবং দেবনারায়ণের মতো বিভিন্ন লোক দেবদেবীর সম্মানে জাগরণ করা হয়। ভারতের দাক্ষিণাত্য মালভূমি অঞ্চলে বিশেষত মহারাষ্ট্র রাজ্যে কুলদেব খন্ডোবার উদ্দেশ্যে জাগরণ করা হয়। তাকে নির্দিষ্ট কয়েকটি যোদ্ধা, কৃষিজীবী বর্ণ, ধাঙড় সম্প্রদায় ও ব্রাহ্মণ (পুরোহিত) বর্ণ এবং সেই সঙ্গে উক্ত অঞ্চলের পার্বত্য ও বনাঞ্চলে বসবাসকারী বেশ কয়েকটি শিকারী-সঞ্চয়ী উপজাতির পৃষ্ঠপোষক দেবতাও মনে করা হয়।  ভক্তরা রাতভর ভজন গেয়ে, আরতি পাঠ করে এবং দেবতার কিংবদন্তি শোনার মাধ্যমে দেবতার উপাসনা করেন।
শিল্পকলায় একুশে পদক
শিল্পকলায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি এদেশের শিল্পকলার বিভিন্ন ক্ষেত্রে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়।
বান হো মসজিদ
হেদায়েতুল ইসলাম (বান হো) মসজিদ(, มัสยิดเฮดายาตูลอิสลามบ้านฮ่อ) থাইল্যান্ডের চিয়াং মাই প্রদেশের নাইট বাজারের নিকটে অবস্থিত। প্রদেশের বৃহত্তম মসজিদগুলির মধ্যে একটি এবং চিয়াং মাইয়ের সাতটি চীনা মসজিদের একটি এই মসজিদ।
শিক্ষা
প্রতি শনি ও রবিবার সকাল ৮ টা থেকে দুপুরের নামাজ (যোহর) পর্যন্ত তরুণ মুসলমানদের শিক্ষা দেওয়া হয়। মসজিদটি প্রতিবছর ২০ জন শিক্ষার্থীকে পাঠদান করে, যাদের বাবা-মায়ের সরকারী স্কুলে পড়ানোর সামর্থ্য নাই।
মিনেসোটা
মিনেসোটা (Minnesota মিনেসোটা) মার্কিন যুক্তরাষ্ট্রের একটি অঙ্গরাজ্য। ১৮৫৮ সালে যুক্তরাষ্ট্রের ৩২তম অঙ্গরাজ্য হিসেবে মিনেসোটা অন্তর্ভুক্ত হয়।
অর্থনীতি
এই রাজ্যের জিডিপি ৩৮৫ বিলিয়ন ডলার যা ভারতের পূর্ব আঞ্চলিক পরিষদ-এর জিডিপির সমতুল্য।
সারাহ ব্রেস
সারাহ ব্রেস (জন্ম ৮ জানুয়ারি ২০০০) হলেন একজন স্কটিশ প্রমিলা ক্রিকেটার। সে ২০১৭ এর ফেব্রুয়ারিতে অনুষ্ঠিত ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায় স্কটল্যান্ডের হয়ে প্রথম খেলে।
২০১৮ এর জুনে, ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড দলীয় স্কোয়াডে তাকে অন্তর্ভুক্ত করা হয়। সে ৭ জুলাই ২০১৮, স্কটল্যান্ডের হয়ে বিশ্ব টুয়েন্টি২০ বাছাইপর্ব প্রতিযোগিতায় উগান্ডার বিপরীতে মহিলাদের টুয়েন্টি২০ আন্তর্জাতিক ক্রিকেটে অভিষেক করে। উক্ত সিরিজে পাঁচ খেলায় ১৬২ রান নিয়ে সে ছিল প্রতিযোগিতার সেরা রান সংগ্রহকারী। প্রতিযোগিতা সমাপ্তির পর, আন্তর্জাতিক ক্রিকেট কাউন্সিল (আইসিসি) কর্তৃক তাকে স্কটল্যান্ডের উদীয়মান তারকা হিসাবে মনোনীত করা হয়। একই বছরের জুলাইয়ে তাকে আইসিসি মহিলাদের গ্লোবাল ডেভেলপমেন্ট স্কোয়াডে অন্তর্ভুক্ত করা হয়।
মে ২০১৯, স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের স্কোয়াডে অন্তর্ভুক্ত করা হয়। পরে একই বছরের আগস্টে, ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য তাকে দলীয় স্কোয়াডের অধিনায়ক মনোনীত করা হয়।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে দলীয় স্কোয়াডে অন্তর্ভুক্ত করা হয়।
সুনীতি একাডেমী
সুনীতি একাডেমী ভারতের পশ্চিমবঙ্গ-এর কোচবিহারের একটি উচ্চমাধ্যমিক বালিকা বিদ্যালয়।
ইতিহাস
বিদ্যালয়টি ১৮৮১ সালে কোচবিহারের মহারাজা দ্বারা সুনীতি কলেজ হিসাবে প্রতিষ্ঠিত হয়েছিল। এটি প্রতিষ্ঠিত করার পেছনের মস্তিষ্ক মহারাণী সুনীতি দেবীর নামে এটির নামকরণ করা হয়েছিল। তিনি ছিলেন কেশব চন্দ্র সেনের কন্যা।
বিদ্যালয়টি ১৯১৬ সালে সুনীতি একাডেমি হিসাবে পুনঃবিখ্যাত করা হয়। ১৯২৮ সালে সুনীতি একাডেমি কলকাতা বিশ্ববিদ্যালয়ের অধিভুক্ত হয়। তবে, বিদ্যালয়টি ১৯৬২ সালে প্রতিষ্ঠার পর থেকে উত্তরবঙ্গ বিশ্ববিদ্যালয়ের সাথে যুক্ত। ১৯৩৭ সালে, পূর্ব রাজ্যের গভর্নর জেনারেলের প্রতিনিধি সুনীতি একাডেমি দেখতে এসেছিলেন, তিনি এর পরিচালনায় অত্যন্ত অভিভূত হয়েছিলেন। ২০০৩ সালে, ভারতের প্রাক্তন রাষ্ট্রপতি, এপিজে আবদুল কালাম বিদ্যালয়টি পরিদর্শন করেছিলেন। ২০০৪ সালে, গায়ত্রী দেবী, জয়পুরের রাজমাতা এবং কোচবিহারের রাজকন্যা একটি পরিদর্শন করেছিলেন। ২০০৬ সালে, বিদ্যালয়টি এর ১২৫তম বার্ষিকী উদ্‌যাপন করেছে। মহারাণী সুনীতি দেবীর দ্বিতীয় পুত্র মহারাজা জিতেন্দ্র নারায়ণ ভূপ বাহাদুরের তিন কন্যা রাজকন্যা ইলা, গায়ত্রী এবং মেনাকা (কোচবিহারের রাজকন্যারা) তাদের ম্যাট্রিক পরীক্ষায় সিউনি একাডেমী থেকে অংশ নিয়েছিলেন।
উল্লেখযোগ্য ফলাফল
২০১৮ সালের মাধ্যমিকে পশ্চিমবঙ্গে প্রথম ১০ জনের মধ্যে সুনীতি একাডেমী থেকে রয়েছে চারজন।
তিতপল্লা ইউনিয়ন
তিতপল্লা ইউনিয়ন বাংলাদেশের ময়মনসিংহ বিভাগের জামালপুর জেলার সদর উপজেলার অন্তর্গত একটি ইউনিয়ন।
অবস্থান ও সীমানা
তিতপল্ল্যা ইউনিয়ন জামালপুর শহর হতে ৯ কি মি দক্ষিণে অবস্থিত একটা ইউনিয়ন। এই ইউনিয়নের উত্তরে রয়েছে কেন্দুয়া ইউনিয়ন, দক্ষিণে দিকপাইত ইউনিয়ন, পূর্বে রয়েছে শাহবাজপুর ইউনিয়ন এবং পশ্চিমে ভাটারা ইউনিয়ন। প্রায় ১৫/১৬ টা গ্রাম নিয়ে গঠিত তিতপল্ল্যা ইউনিয়ন। আর ইউনিয়ন পরিষদ ভবন অবস্থিত কামালখান বাজারে।
আয়তন ও জনসংখ্যা
শিক্ষার হার- ৩৮.২৯% (২০০১ এর শিক্ষা জরিপ অনুযায়ী) শিক্ষা প্রতিষ্ঠান- উল্লেখযোগ্য ( কামালখান হাট ফাজিল ডিগ্রি মাদরাসা, সোনার বাংলা উচ্চ মাধ্যমিক বিদ্যালয় - পাবই বাজার)
সরকারি প্রাথমিক বিদ্যালয়-১৫টি
উচ্চ বিদ্যালয়-৭টি
কামিল মাদ্রাসা-১টি
দাখিল মাদ্রাসা-১টি
এবতেদায়ী মাদ্রাসা-৭টি
ডিগ্রী কলেজ-১টি
দর্শনীয় স্থান
*পাবই বাজার
উল্লেখযোগ্য ব্যক্তিত্ব
ভাষা সৈনিক,শিক্ষাবিদ পিন্সিপাল আশরাফ ফারুকী
শিক্ষাবিদ মুজাহিদ বিল্লাহ ফারুকী
শিক্ষানুরাগী মাওলানা আব্দুর রহমান সাবেক সুপার কাষ্টসিংগা দাখিল মাদ্রাসা
কবি,লেখক,নাট্যকার আবু বকর সিদ্দিক স্বাধীন
সাংবাদিক,কবি মুজতাহিদ ফারুকী
আজিজুল হাকিম রাব্বি
জনপ্রতিনিধি
বর্তমান চেয়ারম্যান-
গুরু দ্রোণাচার্য মেট্রো স্টেশন
গুরু দ্রোণাচার্য মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত গুরগাঁওয়ের গার্ডেন এস্টেটে অবস্থিত উত্তোলিত মেট্রো স্টেশন। ২০১০ সালের ২১শে জুন এটি সাধারণ মানুষের ব্যবহারের জন্য চালু করে দেওয়া হয়।
ইতিহাস
স্টেশনটির নামকরণ করা হয়েছে মহাভারতে উল্লেখিত গুরু চরিত্র তথা সামরিক কলায় পারদর্শী দ্রোণাচার্যের নাম অনুসারে।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের বদরপুর বর্ডার - গুরগাঁও বাস স্ট্যান্ড, সাইবার সিটি - বল্লভগড়, সাইবার সিটি - সেক্টর ৩৭ ফরিদাবাদ, গুরগাঁও বাস স্ট্যান্ড - বদরপুর রোড, সোহনা রোড - মালবীয় নগর মেট্রো, উদ্যোগ বিহার - নেহেরপার বাস পরিষেবা চালু রয়েছে। নতুন বাস পরিবহন পরিষেবা "গুরুগমন" রুট নং ১১২-তে চলে। এছাড়াও হরিয়ানার মুখ্যমন্ত্রী মনোহর লাল খট্টর হরিয়ানা বিদ্যুৎ প্রসারণ নিগম সেক্টর ৫৫, ৫৬ থেকে কৃষ্ণা চক পালম বিহার পর্যন্ত বাস পরিষেবার দ্বারা যুক্ত করেছেন, যা গুরু দ্রোণাচার্য মেট্রো স্টেশনের ১ নং গেট থেকে ২০০ মিটার দূরত্বে।
দারিয়া মসজিদ
দারিয়া মসজিদ দিনাজপুর জেলার নবাবগঞ্জ উপজেলায় অবস্থিত একটি প্রাচীন স্থাপনা।
ইতিহাস
স্থাপনাটির সময় নির্দেশক কোনো শিলালিপি এতে পাওয়া যায়নি। দিনাজপুর জেলাশহর থেকে প্রায় ২০ কিলোমিটার দূরে কাহারোল উপজেলার নয়াবাদ গ্রামে আরেকটি মসজিত নয়াবাদ মসজিদ এর সাথে এই স্থাপনার গঠনরীতির মিল রয়েছে যা সম্রাট দ্বিতীয় শাহ আলমের রাজত্বকালে ১৭৯৩ সালে নির্মাণ করা হয়। তাই এই মসজিদটিও মুগল আমলের শেষ দিকে নির্মিত বলে ধরে নেওয়া হয়। মসজিদের পাশেই একটি পুরাতন বাঁধাই করা কবর রয়েছে এবং ধারণা করা হয় যে এটি এর নির্মাতার কবর।
অবস্থান
স্থাপনাটি নবাবগঞ্জ উপজেলাস্থ মুরাদপুর ইউনিয়নের দারিয়া গ্রামে অবস্থিত। এটি নবাবগঞ্জ থেকে ১৫ কিমি পূর্বদিকে করতোয়া নদীর পশ্চিম তীরে অবস্থিত।
অবকাঠামো
মূল মসজিদের ভিত্তিটি মাটির নিচে তলিয়ে গেছে। মসজিদে প্রবেশের জন্য পূর্বদিকে তিনটি দরজা রয়েছে যার মধ্যে মাঝের খিলানযুক্ত দরজাটির উচ্চতা ১.৬৮ মিটার এবং প্রস্থ ১.৭১ মিটার। পাশের দুটি দরজা অপেক্ষাকৃত ছোট। মসজিদের ভেতরে ইমাম এর জন্য রয়েছে তিনটি মিহরাব, মাঝেরটি পাশের মিহরাব দুটির তুলনায় বড়। মসজিদের গম্বুজগুলি বর্তমানে অযত্নে অবহেলায় আগাছায় পরিপূর্ণ। এর মধ্যে তিনটি গম্বুজ ধ্বংসপ্রায়। বেশিরভাগ পোড়ামাটির ফলক ধ্বংসপ্রাপ্ত হয়েছে। মসজিদটির বাইরের আয়তন ৯.৭৫ মি. ও ৩.৪১ মিটার। মসজিদের চারকোণে চারটি কর্নার মিনার রয়েছে। মসজিদের পূর্বদিকের দেয়াল প্যানেল দিয়ে অলংকৃত। এসব অলংকরনের বেশিরভাগই পোড়ামাটির ফলক দ্বারা খচিত।
বিক্রম ভাট
বিক্রম ভাট (জন্ম: ২৭ জানুয়ারি ১৯৬৯) হলেন একজন ভারতীয় চলচ্চিত্র পরিচালক, প্রযোজক ও চিত্রনাট্যকার। তিনি কয়েকটি চলচ্চিত্রে অভিনয়ও করেছেন। তিনি গুলাম (১৯৯৮) ও রাজ (২০০২) চলচ্চিত্রের জন্য দুইবার শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। তার পরিচালিত কয়েকটি ব্যবসাসফল চলচ্চিত্র হল ১৯২০ (২০০৮), শাপিত (২০১০), হন্টেড - থ্রিডি (২০১১) ও রাজ থ্রিডি (২০১২)।
তিনি আসা প্রডাকশন্স অ্যান্ড এন্টারপ্রাইজেস প্রাইভেট লিমিটেডের সৃজনশীল প্রধান ছিলেন, ২০১৪ সালে তিনি এই কোম্পানি থেকে অব্যহতি নেন।
প্রারম্ভিক জীবন
বিক্রম ভাট ১৯৬৯ সালের ২৭শে জানুয়ারি মহারাষ্ট্রের বোম্বে শহরে জন্মগ্রহণ করেন। তার পিতা চিত্রগ্রাহক প্রবীণ ভাট। তার পিতামহ বিজয় ভাট ভারতীয় চলচ্চিত্র শিল্পের অগ্রদূতদের একজন।
কর্মজীবন
ভাট ১৯৮২ সালে ১৪ বছর বয়সে পরিচালক মুকুল আনন্দের সহকারী হিসেবে আনন্দের প্রথম চলচ্চিত্র কানুন ক্যায়া করেগা দিয়ে তার কর্মজীবন শুরু করেন। ভাট এরপর আনন্দের প্রধান সহকারী হিসেবে অগ্নিপথ চলচ্চিত্রে কাজ করেন। চলচ্চিত্রে বক্স অফিসে সফল না হলেও কাল্ট ক্লাসিকে পরিণত হয়।
তিনি ১৯৯২ সালে মুকেশ ভাটের প্রযোজনায় জনম চলচ্চিত্র দিয়ে পূর্ণ পরিচালক হিসেবে আবির্ভূত হন। তার প্রথম চারটি চলচ্চিত্র বক্স অফিসে ব্যর্থ হয়। তার পরিচালিত প্রথম সফল চলচ্চিত্র ছিল ফারেব (১৯৯৬)। এরপর তার পরিচালিত গুলাম (১৯৯৮), কসুর (২০০১), রাজ (২০০২) ও আওয়ারা পাগল দিওয়ানা (২০০২) চলচ্চিত্রগুলো সফলতা লাভ করে। গুলাম ও রাজ চলচ্চিত্রের জন্য তিনি দুইবার শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন। আওয়ারা পাগল দিওয়ানা চলচ্চিত্রের পর তার পরিচালিত আপ মুজে অচ্চে লগনে লগে, দিওয়ানে হুয়ে পাগল ও আনকাহি চলচ্চিত্রগুলো বক্স অফিসে ব্যর্থ হয়। ২০০৮ সালে তিনি রোমহর্ষক ধারা নিয়ে ফিরে আসেন এবং তার পরিচালিত ১৯২০ (২০০৮) ও শাপিত (২০১০) ব্যবসাসফল হয়। ২০১০ সালে তিনি ভারতে প্রথমবারের মত স্টেরিওস্কোপিক ত্রিমাত্রিক চলচ্চিত্র নিয়ে আসেন। এই ধারার প্রথম চলচ্চিত্র হন্টেড - থ্রিডি ২০১১ সালের মে মাসে মুক্তি পায়, এবং বক্স অফিসে ২৭০ মিলিয়ন রুপী আয় করে সে সময়ে সর্বকালের সর্বোচ্চ আয়কারী হিন্দি রোমহর্ষক চলচ্চিত্রের রেকর্ড গড়ে।
ব্যক্তিগত জীবন
ভাট তার কিশোর বয়সের প্রেমিকা অদিতি ভাটকে বিয়ে করেন। তাদের এক কন্যা রয়েছে, তার নাম কৃষ্ণা ভাট। পরবর্তীকালে ভাট অমিষা পটেলের সাথে পাঁচ বছর প্রেমের সম্পর্কে লিপ্ত ছিলেন। ভাট তার কন্যার সাথে খুবই ঘনিষ্ঠ এবং তার কন্যা তার সহকারী হিসেবে কাজ করে থাকেন।
রাণী ভিক্টোরিয়া
রাণী ভিক্টোরিয়া (Queen Victoria) (জন্মনাম: আলেকজান্ড্রিনা ভিক্টোরিয়া; ২৪শে মে, ১৮১৯ – ২২শে জানুয়ারি, ১৯০১) যুক্তরাজ্য ও ব্রিটিশ সাম্রাজ্যের রাণী ছিলেন। তিনি অভিষিক্ত হন ২০ জুন,১৮৩৭ সালে। তিনি ১ মে ১৮৭৬ সালে ভারত সম্রাজ্ঞী উপাধি ধারণ করেন।
জন্ম ও বেড়ে ওঠা
১৮১৯ সালের ২৪ মে লন্ডনের কেনসিংটন (Kensington) প্রাসাদে তার জন্ম হয়। পুরো নাম আলেকজান্দ্রিনা ভিক্টোরিয়া, মা ডাকতেন দ্রিনা বলে। তিনি ছিলেন ডিউক অব কেন্ট এডওয়ার্ডের একমাত্র সন্তান। এই এডওয়ার্ড ছিলেন রাজা তৃতীয় জর্জের চতুর্থ পুত্র। ১৮২০ সালে ভিক্টোরিয়ার বয়স যখন একবছরও পূর্ণ হয়নি তখন বাবা এডওয়ার্ড মারা যান। এরপর মা একাই তাকে বড় করে তোলেন। ভিক্টোরিয়া কখনো স্কুলে যাননি। তার জন্য একজন জার্মান গৃহশিক্ষিকা রাখা হয়েছিল। ছোট থেকেই জার্মান এবং ইংরেজি দু’ভাষাতেই পারদর্শী হয়ে ওঠেন তিনি। ভিক্টোরিয়াকে কখনোই একা থাকতে হয়নি। কিন্তু তবু তিনি ছিলেন একা, সমবয়সী কারো সাথে মেশার সুযোগ তার কখনো হয়নি। প্রাসাদে কঠোর নিয়ন্ত্রণের মধ্যে বেড়ে ওঠা রাণীর একান্ত সময় বলে কিছু ছিল না। রাজকর্মকর্তা জন কনরি ভিক্টোরিয়ার শৈশবকে দুর্বিসহ করে তুলেছিলেন। রাণীর মুকুট মাথায় দেওয়ার পর ভিক্টোরিয়ার প্রথম নির্দেশ ছিল এক ঘণ্টা একা থাকতে দাও। মা’কে দূরের একটি কক্ষে থাকার ব্যবস্থা করেন আর জন কনরিকে নিষিদ্ধ করেন।
বিবাহ
ভিক্টোরিয়ার ১৭ তম জন্মদিনে জার্মানি থেকে তার আত্মীয়রা বেড়াতে আসে। তাদের মধ্য ছিলেন তার খালাতো ও মামাতো ভাই-বোনেরা। এদের মধ্যে অ্যালবার্টকে খুব পছন্দ করেছিলেন ভিক্টোরিয়া। এই অ্যালবার্টকে রাণী হওয়ার পর ভিক্টোরিয়া বিবাহ করেন। মজার ব্যাপার হচ্ছে প্রথা ভেঙে রাণীই তাকে বিয়ের প্রস্তাব দিয়েছিলেন। কারণ কারো পক্ষে ব্রিটেনের রাণীকে বিয়ের প্রস্তাব দেওয়া সম্ভব ছিল না। অ্যালবার্ট কখনোই ব্রিটেনের রাজা হননি। ভিক্টোরিয়া তাকে পছন্দ করলেও অ্যালবার্ট কখনো ব্রিটেনে জনপ্রিয় হতে পারেননি। তিনি মাঝেমধ্যেই অসুস্থ হয়ে পড়তেন। ১৮৬১ সালে ৪২ বছর বয়সে মারা যান। ভিক্টোরিয়া ভীষণ ভেঙে পড়েন। তিনি মানুষের সাথে সাক্ষাৎ বন্ধ করে দেন। সে সময় ব্রিটেনের লোকেরা শোকের প্রতীক হিসেবে কিছুদিন কালো পোশাক পরত। কিন্তু রাণী ভিক্টোরিয়া বাকি জীবনের পুরো সময় কালো পোশাক পরে কাটিয়েছেন এবং অ্যালবার্টের কক্ষ তার জীবিতাবস্থায় যেভাবে ছিল সেভাবেই রেখে দিয়েছিলেন।
সিংহাসনে আরোহণ
১৮৩৭ এর জুনে রাজা চতুর্থ উইলিয়াম মারা যাওয়ার পর খুব সকালে ভিক্টোরিয়াকে বলা হয় তিনি এখন ব্রিটেনের রাণী। ব্রিটেনের প্রধানমন্ত্রীসহ গুরুত্বপূর্ণ ব্যক্তিবর্গ রাণীর সাথে দেখা করেন। ২৮ জুন ছিল রাণীর সিংহাসনে বসার দিন। প্রথা অনুযায়ী ওয়েস্টমিনস্টার অ্যাবেতে রাণীর মাথায় মুকুট পরিয়ে দেওয়া হয়। উপস্থিত জনতা "রাণী দীর্ঘজীবী হোক" বলে স্লোগান দিতে থাকে। পাঁচ ঘণ্টা ধরে চলেছিল এ অনুষ্ঠান।
ভিক্টোরিয়ার শপথ গ্রহণের দু’বছর বছর পর ১৮৩৯ সালে মামাতো ভাই অ্যালবার্ট ব্রিটেনে যান। অ্যালবার্ট অবশ্য ভিক্টোরিয়াকে বিয়ে করতে মুখিয়ে ছিলেন। কিন্তু ভিক্টোরিয়া তখন ব্রিটেনের রাণী, তাকে তো আর বিয়ের প্রস্তাব দেওয়া যায় না। ভিক্টোরিয়া নিজেই প্রস্তাব দেন আর পরের বছর অর্থাৎ ১৮৪০ সালে তারা বিয়ে করেন। বিয়ের পর প্রতিদিন একসাথে কাজ করতেন তারা। তাঁদের ডেস্কগুলো ছিল পাশাপাশি। প্রতিদিন ব্রিটিশ সরকারের প্রচুর কাগজপত্র দেখতে হত রাণীকে। ১৮৪১ সালে রাণীর প্রথম সন্তান ভিকির জন্ম হয়। মোট নয় ছেলেমেয়ের জন্ম হয়েছিল তাদের ঘরে।
তারা বড়োদিনের অনুষ্ঠান বেশ ঘটা করে উদ্‌যাপন করতেন। খ্রিস্টমাস ট্রি এবং মোমবাতি ছিল অ্যালবার্টের খুব পছন্দ। তাদের দেখাদেখি ব্রিটেনের বহু বাড়িতে বড়দিনের অনুষ্ঠান খ্রিস্টমাস ট্রি দিয়ে সাজানো শুরু হয়ে যায়। বড়দিন উপলক্ষে শুভেচ্ছা কার্ড পাঠানো, প্রাসাদের ভৃত্যদের উপহার দেওয়া এবং বিশেষ রান্নার চল শুরু হয়ে যায়।
অ্যালবার্টের উৎসাহে ১৮৫১ সালে লন্ডনের হাইড পার্কে সে সময়কার সবচেয়ে বড় কাচের ভবন ক্রিস্টাল প্যালেসে বিশাল এক প্রদর্শনীর আয়োজন করা হয়। কাচের এ ভবনের ভেতর গাছপালা জন্মানোর ব্যবস্থা করা হয়। বিশ্বের বিভিন্ন প্রান্ত থেকে নানা বিস্ময়কর উদ্ভাবনী যন্ত্রপাতি এখানে প্রদর্শিত হয়।
ব্রিটেনের আইন প্রণীত হত ব্রিটিশ সংসদে। সরকার কি করতে চলেছে তা জানাতে ব্রিটেনের প্রধানমন্ত্রীরা রাণীর সাথে দেখা করতেন। সব প্রধানমন্ত্রীকে অবশ্য রাণী পছন্দ করতেন না। ব্রিটিশ প্রধানমন্ত্রী বেঞ্জামিন ডিজরেইলিকে সবচেয়ে পছন্দ করতেন রাণী ভিক্টোরিয়া। শুরুর দিকে জ্যেষ্ঠ মন্ত্রীদের সাথে কাজ করতে হলেও রাণী সবসময় চাইতেন তাকে যেন ছোট মেয়ে হিসেবে না দেখে রাণী হিসেবেই দেখা হয়।
ক্রিমিয়ার যুদ্ধ
১৮৫৪ থেকে ১৮৫৬ সময়কালে রাশিয়া ও তার তুর্কি মিত্রদের বিরুদ্ধে যুদ্ধে জড়িয়ে পড়ে ব্রিটেন ও ফ্রান্স প্রধানত রাশিয়া নিয়ন্ত্রিত ক্রিমিয়ায় এ যুদ্ধ হওয়ায় এটি ক্রিমিয়ার যুদ্ধ নামে পরিচিত। যুদ্ধে হতাহত হওয়া ছাড়াও প্রচণ্ড শীত সৈনিকদের জন্য দুর্ভোগের কারণ হয়ে দাঁড়ায়। সে সময় সামরিক প্রসঙ্গে নাক গলানোর ক্ষমতা ব্রিটেনের রাজ পরিবারের ছিল না। তবু রাণী ভিক্টোরিয়া সৈন্যদের শীত থেকে বাঁচাতে মোজাসহ নানা সাহায্য উপকরণ পাঠান। তিনি যুদ্ধে স্বামী হারানো নারীদের প্রতি সমবেদনা জানিয়েও চিঠি লেখেন। এছাড়া সৈন্যদের সম্মানিত করতে পদক চালু করেন।
ভারতের রাণী হওয়া
ভারতে ১৮৫৭ সালের সিপাহী বিদ্রোহে বহু ইউরোপীয় মারা যাওয়ার প্রেক্ষাপটে ব্রিটিশ সরকার ইস্ট ইন্ডিয়া কোম্পানির কাছ থেকে সরাসরি ভারতের নিয়ন্ত্রণ নিয়ে নেয়। ১৮৭৭ সালে ব্রিটিশ পার্লামেন্টে রয়েল টাইটেল অ্যাক্ট পাশের মাধ্যমে ভারতের সম্রাজ্ঞী হন রাণী ভিক্টোরিয়া। উপনিবেশ ভারতকে রাণীর খুবই পছন্দ হয়েছিল। গর্বের সাথে ভারতকে মুকুটের মণি বা রত্ন হিসেবে উল্লেখ করেন তিনি।
হত্যা চেষ্টা
১৮৪০ সালে এডওয়ার্ড অক্সফোর্ড নামে এক ১৮ বছর বয়সী তরুণ লন্ডনের রাস্তায় রাণীর ঘোড়ার গাড়ি লক্ষ্য করে দু’টি গুলি ছোঁড়ে। বিকৃত মস্তিষ্কের যুক্তিতে সে তরুণ ছাড়া পেয়ে যায়। ১৮৪২ সালে জন উইলিয়াম নামে আরেক তরুণ দু’বার রাণীকে হত্যার ব্যর্থ চেষ্টা চালায়। সে তরুণও আইনের ফাঁক গলে বেরিয়ে যায়। ১৮৪৯ সালে এক ক্ষুব্ধ আইরিশ নাগরিক রাণীর ঘোড়ার গাড়ির ওপর হামলা চালায়। পরের বছর রবার্ট পেট নামে এক অবসরপ্রাপ্ত সেনা কর্মকর্তা লাঠি নিয়ে রাণী ওপর হামলা চালান। ১৮৮২ সালে স্কটল্যান্ডের এক বিখ্যাত কবি রাণীর ঘোড়ার গাড়ি লক্ষ্য করে গুলি ছোঁড়েন। এটি ছিল রাণীকে হত্যার লক্ষ্যে তার তৃতীয় প্রচেষ্টা। তাকেও মস্তিষ্ক বিকৃতির অভিযোগে রেহাই দেওয়া হয়। এসব হত্যা প্রচেষ্টা বরং রাণীর জনপ্রিয়তা বাড়িয়েছিল।
মৃত্যু
স্বামী অ্যালবার্টের মৃত্যুর পর সরকারি দায়িত্ব থেকে নিজেকে সরিয়ে নেন রাণী। এমনকি সংসদ অধিবেশন ডাকতেও অস্বীকৃতি জানান। পত্রপত্রিকা রসিকতা করে লিখতে শুরু করে ব্রিটিশ পার্লামেন্টে টু-লেট ঝুলছে। পরে অবশ্য রাণী সরকারি দায়িত্ব পালন শুরুর মাধ্যমে আবার মানুষের আস্থা অর্জন করেন। ১৯০১ সালে স্ট্রোকে আক্রান্ত হয়ে রাণী ভিক্টোরিয়া মারা যান আর এরপর তার বড় ছেলে এডওয়ার্ড সিংহাসনে বসেন।
স্যালি হকিন্স
স্যালি সেসিলিয়া হকিন্স (ইংরেজি: Sally Cecilia Hawkins; জন্ম: ২৭শে এপ্রিল, ১৯৭৬) হলেন একজন ইংরেজ অভিনেত্রী। মাইক লেই পরিচালিত অল অর নাথিং (২০০২) দিয়ে তার চলচ্চিত্রে অভিষেক হয়। তিনি লেইয়ের পরিচালনায় ভেরা ড্রেক (২০০৪) চলচ্চিত্রে পার্শ্ব চরিত্রে ও হ্যাপি-গো-লাকি (২০০৮) চলচ্চিত্রে শ্রেষ্ঠাংশে অভিনয় করেন। হ্যাপি-গো-লাকি চলচ্চিত্রে অভিনয়ের জন্য তিনি শ্রেষ্ঠ সঙ্গীতধর্মী বা হাস্যরসাত্মক চলচ্চিত অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে রৌপ্য ভল্লুক অর্জন করেন।
হকিন্স উডি অ্যালেন পরিচালিত দুটি চলচ্চিত্র, ক্যাসান্ড্রাস ড্রিম (২০০৭) ও ব্লু জেসমিন (২০১৩) এ অভিনয় করেন। ব্লু জেসমিন চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তিনি মেড ইন ড্যাগেনহাম (২০১০), প্যাডিংটন (২০১৪), মদি (২০১৬), এবং প্যাডিংটন টু (২০১৭) চলচ্চিত্রে শ্রেষ্ঠাংশে অভিনয় করেন। কল্প-বিজ্ঞান ধর্মী দ্য শেপ অব ওয়াটার (২০১৭) চলচ্চিত্র মূক পরিষ্কারক চরিত্রে অভিনয় করে তিনি প্রশংসা অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
হকিন্স ১৯৭৬ সালের ২৭শে এপ্রিল ইংল্যান্ডের ডুলভিচে জন্মগ্রহণ করেন এবং ব্ল্যাকহিথে বেড়ে ওঠেন। তার পিতা কলিন হকিন্স একজন লেখক ও শিশুতোষ বইয়ের প্রচ্ছদ শিল্পী এবং মাতা জ্যাকি হকিন্স (জন্মনাম: জ্যাকুলিন সিনফিল্ড)। তার পিতামাতা দুজনেই আইরিশ ক্যাথলিক বংশোদ্ভূত। স্যালির ভাই ফিনবার হকিন্স একজন প্রযোজক। তিন বছর বয়সে এক সার্কাস শো দেখার পর থেকে তার অভিনয়ে আগ্রহ জন্মে। তিনি কৌতুকাভিনয় করতে চাইলেও পরে মঞ্চনাটকে অভিনয় শুরু করেন। হকিন্স ডুলভিচ জেমস অ্যালেন্‌স গার্লস স্কুলে পড়াশুনা করেন এবং পরে ১৯৯৮ সালে রয়্যাল একাডেমি অব ড্রামাটিক আর্ট থেকে স্নাতক সম্পন্ন করেন। তার ডিস্লেক্সিয়া নামক রোগ আছে, যার ফলে তার পড়তে অসুবিধা হয়।
কর্মজীবন
হকিন্স মঞ্চ অভিনেত্রী হিসেবে তার কর্মজীবন শুরু করেন। তিনি শুরুর দিকে অ্যাক্সিডেন্টাল ডেথ অব অ্যান অ্যানার্কিস্ট, রোমিও অ্যান্ড জুলিয়েট, দ্য চেরি অরচার্ড, মাচ অডো অ্যাবাউট নাথিং, আ মিডসামার নাইট'স ড্রিম এবং মিসকনসেপশন্স মঞ্চনাটকে অভিনয় করেন। এছাড়া তিনি টেলিভিশন ধারাবাহিক ক্যাজুয়াল্টি ও ডক্টরস এ ছোট ভূমিকায় অভিনয় করেন। ১৯৯৮ সালে শিক্ষার্থী থাকাকালীন হকিন্স স্টার ওয়ার্স: এপিসোড ওয়ান - দ্য ফ্যান্টম মেনেস চলচ্চিত্রে অতিরিক্ত শিল্পী চরিত্রে কাজ করেন।
২০০২ সালে হকিন্স মাইক লেই পরিচালিত অল অর নাথিং চলচ্চিত্রে সামান্থা চরিত্রে অভিনয় করেন। এটি লেইয়ের পরিচালনায় হকিন্সের করা তিনটি কাজের প্রথম কাজ এবং তার অভিনয় জীবনের প্রথম চলচ্চিত্র। লেইয়ের পরিচালনায় তার দ্বিতীয় চলচ্চিত্র ভেরা ড্রেক (২০০৪)। একই বছর তিনি মারপিঠধর্মী লেয়ার কেক চলচ্চিত্রে স্ল্যাশার চরিত্রে অভিনয় করেন। তার প্রথম টেলিভিশনে পূর্ণাঙ্গ কাজ ছিল বিবিসির নাট্যধর্মী ফিঙ্গারস্মিথ (২০০৫)। সারাহ ওয়াটার্স রচিত একই নামের উপন্যাস অবলম্বনে নির্মিত এই নাটকে সুজান ট্রিন্ডার চরিত্রে অভিনয় করে তিনি বাফটা পুরস্কারের মনোনয়ন লাভ করেন। তিনি পরবর্তীতে বিবিসির আরেকটি নাটক টোয়েন্টি থাউজেন্ড স্ট্রিট্‌স আন্ডার দ্য স্কাই এ অভিনয় করেন। এটি প্যাট্রিক হ্যামিলটনের নাটক অবলম্বনে নির্মিত। ২০০৩ থেকে ২০০৫ সালের মধ্যে হকিন্স বিবিসি হাস্যরসাত্মক ধারাবাহিক লিটল ব্রিটেন-এর চারটি পর্বে অভিনয় করেন। এছাড়া হকিন্স ২০০৫ সালে রয়্যাল ন্যাশনাল থিয়েটারে ফেদেরিকো গার্সিয়া লরকার নাটক অবলম্বনে ডেভিড হেয়ার নির্দেশিত দ্য হাউজ অব আলবা মঞ্চনাটকে কাজ করেন।
থাম্ব|ডান|সমারসেটে পারসুয়েসন (২০০৭) চলচ্চিত্রের শুটিংয়ে হকিন্স।
তিনি অসংখ্য বেতার ধারাবাহিকে কণ্ঠ দিয়েছেন, যার মধ্যে রয়েছে কনক্রিট কাউ, এড রিয়ার্ডন্‌স উয়িক, থিংক দ্য আনথিংকেবল, ক্যাশ কাউস, ওয়ার উইথ দ্য নিউট্‌স ও দ্য পার্টি লাইন। ২০০৬ সালে হকিন্স মঞ্চে ফিরে আসেন এবং রয়্যাল কোর্ট থিয়েটারে জেজ বাটারওর্থের দ্য উইন্টারলিং মঞ্চনাটকে অভিনয় করেন। ২০০৬ সালে তিনি রিচার্ড আয়োডের ম্যান টু ম্যান চলচ্চিত্রে অভিনয় করেন, যার জন্য তাকে কৃতজ্ঞতা দেওয়া হয়নি। এছাড়া তিনি একই বছর আরও কয়েকটি চলচ্চিত্রে কাজ করেন, যেগুলোতে তার করা দৃশ্যসমূহ বাদ দেওয়া হয়েছিল।
অ্যালেক্সিস কারেল
অ্যালেক্সিস কারেল ( ফরাসি :alɛksi kaʁɛl;  জুন ২৮, ১৮৭৩ - ৫ নভেম্বর, ১৯৪৪ খ্রিষ্টাব্দ) ছিলেন একজন খ্যাতনামা ফরাসি চিকিৎসাবিদ। ফ্রান্সের লিঁঅ বিশ্ববিদ্যালয়ে পড়াশুনা করেছিলেন। ১৯০০ খ্রিষ্টাব্দে চিকিৎসাবিদ্যায় উপাধি লাভ করার পর তিনি প্রথমে ফ্রান্সের 'ফাক্যুলতে দ্য মেদসিন' ও পরে আমেরিকার শিকাগো বিশ্ববিদ্যালয়ে শরীরতত্ত্ববিদ্যা নিয়ে গবেষণা করেন । পরবর্তী কালে নিউইয়র্কের রকফেলার ইনস্টিটিড ফর মেডিক্যাল রিসার্চের সদস্য মনোনীত হন। রক্তবাহ সংক্রান্ত গবেষণায় উল্লেখযোগ্য কৃতিত্বের জন্য ১৯১২ খ্রিষ্টাব্দে তাকে নোবেল পুরস্কার দেওয়া হয়। ১৯২৪ ও ১৯২৭ সালে তিনি দু-বার 'আকাদেমি অফ সায়েন্সেস অফ দি ইউ.এস.এস.আর'- এর সাম্মানিক সদস্য নির্বাচিত হন। টিসু কালচার অর্থাৎ দেহকলার সংরক্ষণ ও বৃদ্ধি বিষয়ক তার গবেষণা স্মরণীয় হয়ে থাকবে। প্রথম বিশ্বযুদ্ধের সময় আঘাতপ্রাপ্ত সৈনিকদের ক্ষতের চিকিৎসার জন্য তিনি এক নতুন ধরনের চিকিৎসা পদ্ধতির উদ্ভাবন করেন। ১৯৩৫ সালে তিনি 'ম্যান দি আননোন' নামে একটি যুগান্তকারী গ্রন্থ রচনা করেন।
আবিষ্কারের প্রেক্ষাপট
১৮৯৪ সালের ২৪ জুন ফরাসি রাষ্ট্রপতি মেরি ফ্রাঙ্কোস সাদি কার্নো গুপ্তঘাতকের হাতে ছুরিকাহত হন, সে'সময় ক্যারেল ২১ বছরের তরুণ সার্জেন। ছুরিকাঘাতে কার্নোর পেটের রক্তবাহগুলি ভীষণ ক্ষতিগ্রস্ত হয়। যে ডাক্তার তার চিকিৎসা করছিলেন তিনি উপলব্ধি করেন যে রক্তবাহগুলির পর্যাপ্ত ক্ষতি ঘটায় তা পুনঃসংযোগ ঘটিয়ে রক্ত সঞ্চালন স্বাভাবিক রাখা অসম্ভব। সঙ্গত কারণে মধ্যরাতের পর অর্থাৎ ২৫ জুন সাদি কার্নো মারা যান। এই ঘটনা কারেলের উপর গভীর রেখাপাত করে এবং তিনি নিরলস পরিশ্রম ক'রে রোগীর দেহে রক্তদান ও রক্তবাহ অধিরোপণ (ট্রান্সপ্লান্টেশন অফ ব্লাড ভেসেলস) প্রক্রিয়া সহজসাধ্য ক'রে তোলেন। তিনি প্রথমত বিভিন্ন প্রাণিদেহে প্রয়োগ করেন এবং প্রতি ক্ষেত্রে তার উন্নতি সাধন করেন, যা আজকে ভাসক্যুলার সার্জারি নামে খ্যাত হয়ে আছে।
অঙ্গ প্রতিস্থাপন
আলেকসিস ক্যারেল ও চার্লস এ লিণ্ডবার্গ যুগ্মভাবে দি কালচার অফ অরগ্যানস বইটি প্রকাশ করেন। ১৯৩০-এর দশকের মাঝামাঝি তারা দু-জন যৌথভাবে গবেষণা করে পারফিউসন পাম্প তৈরী করেন। এই যন্ত্রের সাহায্যে অস্ত্রপ্রচারের সময় রোগীর দেহের ভেতরকার অঙ্গকে সুবিধামত বাইরে নিয়ে আসা সম্ভব হয়। তাদের এই যুগান্তকারী আবিষ্কার পরবর্তীকালে ওপেন হার্ট সার্জারি, অঙ্গপ্রতিস্থাপন এবং কৃত্রিম হৃদযন্ত্রের সাহায্যে দেহকে সাময়িক সচল রাখার পদ্ধতিকে আরও অনেকদূর এগিয়ে দিয়েছে।
ম্যান দি আননোন(১৯৩৫)
১৯৩৫ সালে প্রকাশিত কারেলের সাড়া জাগানো গ্রন্থ ম্যান দি আননোন ( ফরাসি ভাষায়- L'Homme, cet inconnu ) বেস্ট সেলারের তালিকাভুক্ত হয়। ঔষধ, পদার্থবিদ্যা ও জীবতত্ত্বের আলোকে সমাজ প্রকৃতির আলোচনাই এ'বইয়ের আলোচ্য বিষয়। এ বইয়ে তিনি একজন সমাজতাত্ত্বিকের ভূমিকায় মানব জাতির উদ্দেশ্যে তার নিজস্ব গবেষণা ও উপলব্ধি থেকে কিছু সামাজিক ব্যবস্থাপনার উল্লেখ করেছেন।
দিব্যাবদান
দিব্যাবদান (दिव्यावदान) মূলসর্বাস্তিবাদী বিনয় থেকে উদ্ভূত বৌদ্ধ কাহিনীর সংস্কৃত সংকলন বিশেষ। গ্রন্থসংকলনটি দ্বিতীয় শতাব্দীতে রচিত হওয়ায় কাহিনীগুলি যথেষ্ট প্রাচীন এবং লেখ রূপে প্রাপ্ত বৌদ্ধ সাহিত্যগুলির মধ্যে প্রথম দিককার বলে গণ্য করা হয়। এই গ্রন্থের কাহিনীগুলিতে কিছু বিশেষ মানুষ পূর্বের জন্মের কৃত কর্মের জন্য বর্তমান জীবনে কি ফলভোগ করেছেন, তা গৌতম বুদ্ধ একদল শিষ্যকে ব্যাখ্যা করার চেষ্টা করেছেন।
কাহিনী
এই গ্রন্থসংকলনে ৩৮টি কাহিনী রয়েছে। ১৮৪৪ খ্রিস্টাব্দে ইউজিন বার্নোফ ভারতীয় বৌদ্ধধর্মের ইতিহাসের ওপর তাঁর রচিত গ্রন্থে দিব্যাবদানের উল্লেখ করেছেন। ১৮৮৬ খ্রিস্টাব্দে এডওয়ার্ড বাইলস কাওয়েল এবং রবার্ট আলেকজান্ডার নীল এই গ্রন্থের পশ্চিমা সংস্করণ প্রকাশ করেন। ১৯৫৯ খ্রিস্টাব্দে পি. এল. বৈদ্য সংস্কৃত লেখাটিকে সম্পাদনা করেন।
গ্রাফটন
'গ্রাফটন'(Grafton) অস্ট্রেলিয়ার নিউ সাউথ ওয়েলস রাজ্যের রাজধানী সিডনির প্রায় 630 কিলোমিটার উত্তরে অবস্থিত, কুইন্সল্যান্ড রাজ্যের  ব্রিসবেন থেকে ৩৪০ দক্ষিণে এবং তাসমান সাগর উপকূল থেকে প্রায় ৩৫ কিলোমিটার পশ্চিমে অবস্থিত ফেডারেল ও রাজ্য সরকারের একটি প্রশাসনিক শহর। এটা ১৮৫১ সালে প্রতিষ্ঠিত ক্ল্যারেন্স নদী উপত্যকার বাণিজ্যিক একটি গুরুত্তপূর্ন বাণিজ্যিক কেন্দ্র এবং বর্তমানে একটি আকর্ষণীয় পর্যটন নগরী। গ্রাফটনে অনেক ঐতিহাসিক ভবন ও দুপাশে গাছের সারি বদ্ধভাবে জ্যাকারান্ডা গাছ রোপন করা অসঙ্খ্য রাস্তা আছে রয়েছে, ।
গ্রাফটনকে অস্ট্রেলিয়ার জ্যাকারান্ডা রাজধানী বলা হয়, কেননা, গ্রাফটনের বেশির ভাগ রাস্তার পাশে সারিবদ্ধ ভাবে অসংখ্য জ্যাকারান্ডা লাগানো আছে। সেপ্টেম্বর-অক্টবর মাসে পুরো গ্রাফটনের রাস্তাগুলো জ্যাকারান্ডা ফুলে ফুলে বেগুনী হয়ে থাকে। এ উপলক্ষে প্রতি বছর এখানে উৎসব (Jacaranda festival) অনুষ্ঠিত হয় । গ্রাফটনের একটি রাস্তার নামও জ্যাকারান্ডার নামে নামকরণ করা হয়েছে-জ্যাকারান্ডা এভিনিউ ।
বিদর্ভ ক্রিকেট সংস্থা স্টেডিয়াম
বিদর্ভ ক্রিকেট সংস্থা স্টেডিয়াম (विदर्भ क्रिकेट असोसिएशन स्टेडियम) ভারতে অবস্থিত একটি আন্তর্জাতিকমানের ক্রিকেট স্টেডিয়াম। মহারাষ্ট্রের নাগপুরে এ স্টেডিয়ামটির অবস্থান। ২০০৮ সালে নির্মিত এ স্টেডিয়ামটি নিউ ভিসিএ স্টেডিয়াম নামে পরিচিতি রয়েছে ও এটি পুরনো বিদর্ভ ক্রিকেট সংস্থা মাঠের স্থলাভিষিক্ত হয়। বিশ্বের অন্যতম শীর্ষসারির ক্রিকেট মাঠ হিসেবে আন্তর্জাতিক ক্রিকেট কাউন্সিলের স্বীকৃতি পেয়েছে। বিদর্ভ এবং মধ্যাঞ্চল দল যথাক্রমে ঘরোয়া রঞ্জি ট্রফি এবং দিলীপ ট্রফি প্রতিযোগিতায় নিজেদের মাঠ হিসেবে ব্যবহার করে থাকে।
আয়তনের দিক দিয়ে বিশ্বের অন্যতম বৃহত্তম মাঠ হিসেবে সম্মুখ বরাবর ৮০ গজ এবং স্কয়ার লেগ বাউন্ডারির দিকে ৮৫ গজ।
ইতিহাস
নভেম্বর, ২০০৮ সালে ভারত ও অস্ট্রেলিয়ার মধ্যকার ৪র্থ টেস্ট আয়োজনের মাধ্যমে এ মাঠে প্রথমবারের মতো আন্তর্জাতিক খেলা অনুষ্ঠিত হয়। ঐ টেস্টে ভারত ১৭২ রানের ব্যবধানে জয় পেয়েছিল। খেলায় অস্ট্রেলীয় স্পিনার জেসন ক্রেজা ১২ উইকেট ও হরভজন সিং ৭ উইকেট দখল করেছিলেন।
২০১১ সালের ক্রিকেট বিশ্বকাপের চারটি খেলা অনুষ্ঠিত হয়।
মূল্যায়ন
শচীন তেন্ডুলকর বলেছেন যে, সুযোগ-সুবিধার দিক দিয়ে এটি প্রত্যাশাকে ছাড়িয়ে গেছে। রিকি পন্টিং মন্তব্য করেছেন, পোশাক বদলের কক্ষটি বেশ আরামপ্রদ। ডেকান চার্জার্সের বিপক্ষে দুই রানের ব্যবধানে জয়ের পর রাজস্থান রয়্যালসের অধিনায়ক শেন ওয়ার্ন মাঠের প্রশস্ততার বিষয়ে বলেছেন। আমরা এ ধরনের বৃহৎ আকৃতির মাঠ প্রত্যাশা করি।
একদিবসীয় ম্যাচ
এখনো অব্দি ৫ টি ভারতের ম্যাচ হয়েছে। ভারত তার ২টি ম্যাচ এ হেরেছে। এখনো অব্দি ১টি অএশীয় দেশ(দক্ষিণ আফ্রিকা) ভারতের বিরুদ্ধে এই মাঠে জয় পেয়েছে । রান তাড়া করে এই মাঠে খুব সহজে জয় পাওয়া যায়।
২০১১ ক্রিকেট বিশ্বকাপ
বিশ্বকাপে ভারত - দক্ষিণ আফ্রিকা ম্যাচ ছাড়া আরো ৩ টি ম্যাচ আয়োজন করে। তার মধ্যে ২০১১ চ্যাপেল-হ্যাডলি ট্রফি ম্যাচ হিসেবে অস্ট্রেলিয়া - নিউজিলান্ড ম্যাচ আয়োজন করে।
একদিনের আন্তর্জাতিক
এখনো অব্দি ১টি অএশীয় দেশ ভারতের বিরুদ্ধে এই মাঠে জয় পেয়েছে । দক্ষিণ আফ্রিকা । ২০১১ বিশ্বকাপের এই ম্যাচে ডেল স্টেইন দুরন্ত বোলিং করেন।
শাসন রোড রেলওয়ে স্টেশন
শাসন রোড রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার শাসন ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
বাণেশ্বর, কোচবিহার
বাণেশ্বর ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরপ্রান্তে কোচবিহার জেলার একটি জনগণনা নগর৷
বাণেশ্বর প্রধানত শিব মন্দির এবং মন্দির সংলগ্ন শিব পুকুরে থাকা স্থানীয় মোহন নামক কচ্ছপের জন্য বিখ্যাত৷ 'বাণেশ্বর' শব্দটি দুটি পৃৃৃথক শব্দ তথা 'বাণ' ও 'ঈশ্বর'-এর একত্রীকরণে উৎপন্ন৷ একদা অসুররাজ বান তার ইষ্টদেবতা শিবকে পাতালপুরীতে স্থাপিত করতে চাইলে ব্যর্থ হন ও শিবলিঙ্গটি বর্তমান স্থানে প্রতিষ্ঠা পায়৷ দেবত্র কমিটি প্রতিবছর মাঘমাসের চতুর্দশীর দিন একটি শিবমেলা উৎযাপন করেন৷
ভূগোল
বাণেশ্বরে গড় বার্ষিক বৃৃষ্টিপাত ৩২০০ মিলিমিটার৷ কোচবিহার ও আলিপুরদুয়ার শহরের মধ্যবর্তী ১২ এ পশ্চিমবঙ্গ রাজ্যসড়কের ওপর অবস্থিত৷ বানেশ্বর রেলওয়ে স্টেশনটি এই শহরে অবস্থিত৷
পরিবহন
বাণেশ্বর শহরটি জেলাসদর কোচবিহার থেকে ১২ কিলোমিটার ও পার্শ্ববর্তী আলিপুরদুয়ার জেলার সদর আলিপুরদুয়ার থেকে ১৩ কিমি দূরে অবস্থিত, যা সড়কপথের মাধ্যমে যুক্ত৷ নিকটস্থ বাণেশ্বর ও নতুন বাণেশ্বর রেলওয়ে স্টেশন থেকে শিলিগুড়ি ও কোচবিহারগামী ট্রেন সহজলভ্য৷
জনতত্ত্ব
২০১১ খ্রিষ্টাব্দের ভারতের জনগণনা অনুসারে বাণেশ্বর শহরের জনসংখ্যা ৪৮৪১ জন, যার মধ্যে ২৫৩৪ জন পুরুষ ও ২৩০৭ জন নারী৷ প্রতি হাজার পুরুষে ৯১০ জন নারী৷ ৬ বছর অনুর্দ্ধ ৪৪৮ জন শিশু, যা সমগ্র জনসংখ্যার ৯.২৫ %৷ ৬ বছরোর্দ্ধ জনসংখ্যার ৯৩.৫১% অর্থাৎ ৪১০৮ জন সাক্ষর৷
অশ্ব অক্ষাংশ
কর্কটক্রান্তি রেখা ও মকরক্রান্তি রেখার দু'পাশে ৩০°- ৩৮° উত্তর ও দক্ষিণ অক্ষাংশে সারাবছর ধরে বায়ুর উচ্চচাপ দেখা যায়। ক্রান্তীয় অঞ্চল-এর শীতল ও ভারী বায়ু নিম্নমুখী হওয়ায় বায়ুর কোনো পার্শ্বপ্রবাহ থাকে না, এই অঞ্চলকে "'অশ্ব অক্ষাংশ"'(ইংরেজি: Horse Latitude) বা "'অশ্বাক্ষ"' বলা হয়। নিরক্ষীয় অঞ্চল-এর উষ্ণ, আর্দ্র ও লঘু বায়ু পৃথিবীর আবর্তনের ফলে উত্তর ও দক্ষিণ দিকে ঘুরে ক্রমশ প্রসারিত, শীতল ও ভারী হয়ে দুই ক্রান্তীয় অঞ্চলে নেমে আসে। আবার, সুমেরু ও কুমেরু অঞ্চল থেকে শীতল ও উচ্চচাপের ভারী বায়ু ভূপৃষ্ঠ বরাবর নিরক্ষরেখার দিকে অগ্রসর হয়। কর্কটক্রান্তি ও মকরক্রান্তি রেখার কাছে এই দুই ভারী বায়ু মিলিত হয়ে উচ্চচাপ বলয়-এর সৃষ্টি করে। এই বায়ু প্রধানত নিম্নমুখী (মকরক্রান্তি রেখার কাছে) বা ঊর্ধমুখী (কর্কটক্রান্তি রেখার কাছে) হওয়ায় এই দুই অঞ্চলের বায়ুর কোনো পার্শ্বপ্রবাহ থাকে না, তাই এখানকার ভূপৃষ্ঠের সমান্তরালে বায়ুপ্রবাহ বিশেষ না থাকায় ভূপৃষ্ঠের ওপর সর্বদা একপ্রকার শান্তভাব বজায় থাকে। তাই একে কর্কটীয় ও মকরীয় শান্তবলয়ও বলা হয়ে থাকে।
ক্রান্তীয় অঞ্চলে (৩০°- ৩৮° উত্তর ও দক্ষিণ অক্ষাংশে) সবসময়ই বায়ু উপর থেকে নিচে নামে। ফলে এর উষ্ণতা ও জলীয় বাষ্প গ্রহণ করার ক্ষমতা বেড়ে যায়। এইজন্য ক্রান্তীয় অঞ্চলে নিম্নমুখী বায়ুর প্রভাবে তেমন বৃষ্টিপাত হয় না। এইজন্য ক্রান্তীয় অঞ্চলে পৃথিবীর অধিকাংশ উষ্ণ মরুভূমির (সাহারা, কালাহারি প্রভৃতি) সৃষ্টি হয়েছে।
নামকরণের কারণ
প্রাচীনকালে পালতোলা জাহাজগুলি কর্কটীয় শান্তবলয়ে (আটলান্টিক মহাসাগর-এ) এলে বায়ুপ্রবাহ না থাকার দরুন গতিহীন হয়ে পড়ত। শোনা যায়, উত্তর আমেরিকা থেকে পশ্চিম ভারতীয় দ্বীপপুঞ্জগামী কোন এক ঘোড়া-বোঝাই জাহাজের নাবিকরা পানীয় জল ও খাদ্যের অপচয়ের আশঙ্কায় তাদের ঘোড়া বা অশ্বগুলোকে এই অঞ্চলের সমুদ্রে ফেলে দিয়েছিল। সেই থেকে উত্তর গোলার্ধের কর্কটীয় শান্তবলয়ের অন্তর্গত ৩০°- ৩৮° উত্তর অক্ষাংশকে অশ্ব অক্ষাংশ বা অশ্বাক্ষ বলা হয়।
কোনো কোনো বিজ্ঞানীর মতে, দক্ষিণ গোলার্ধের মকরীয় শান্তবলয়টিকেও (৩০°-৩৮° দক্ষিণ অক্ষাংশ) অশ্ব অক্ষাংশ বলা যায়।
মদিনা ইসলামী বিশ্ববিদ্যালয়
বিশ্ববিদ্যালয় কেবল মুসলিম পুরুষ শিক্ষার্থীদের শিক্ষাদান করে থাকে।
শিক্ষা কার্যক্রম
বিশ্ববিদ্যালয়ের শিক্ষার্থীরা শারীয়াহ কুরআন, দাওয়াত বা উসূল আল দ্বীন, হাদীস এবং আরবি বিষয়ে পড়তে পারবে। বিশ্ববিদ্যালয় থেকে স্নাতক, স্নাতোকত্তর ও ডক্টরেট এ তিন শ্রেণীতে শিক্ষাদান ও ডিগ্রী প্রদান করা হয়। বিশ্ববিদ্যালয় এর শাখা, কলেজ অব শরী'আহ তে ইসলামিক আইন বিষয়ে ক্লাস শুরু করার মাধ্যমে এর প্রথম পাঠ কার্যক্রম শুরু হয়েছিল। যে কোন মুসলিম ব্যক্তি স্কলারশিপ প্রোগ্রামের মাধ্যমে এই বিশ্ববিদ্যালয়ে ভর্তি হতে পারবে। বিশ্ববিদ্যালয়ে শিক্ষার্থীদের জন্য আবাসন ব্যবস্থা রয়েছে এবং বিশ্ববিদ্যালয় শিক্ষার্থীর থাকার জন্য আনুষঙ্গিক ব্যয়ভার বহন করে।
ম্যাটল্যান্ড ওয়ার্ড
ম্যাটল্যান্ড ওয়ার্ড (জন্ম অ্যাশলে ম্যাটল্যান্ড ওয়েলকোস; ৩ ফেব্রুয়ারি ১৯৭৭) একজন মার্কিন পর্নোগ্রাফিক অভিনেত্রী, মডেল এবং প্রাক্তন টেলিভিশন অভিনেত্রী। তিনি সিটকমের বয় মিটস ওয়ার্ল্ড -এ রাচেল ম্যাকগুইয়ের চরিত্রে এবং সোপ অপেরার দ্য বোল্ড অ্যান্ড দ্য বিউটিফুল -এ জেসিকা ফরেস্টার চরিত্রে অভিনয় করেছেন। ২০১৯ সালে, তিনি মূলধারার অভিনয় ছেড়ে পর্নোগ্রাফিক চলচ্চিত্রে অভিনয় শুরু করেন।
ব্যক্তিগত জীবন
বিয়ের পরে, বাক্সটার এবং ওয়ার্ড নিউইয়র্কে চলে যান, যেখানে তারা এখনও বাস করছেন। তারা সেখানে থাকাকালীন ওয়ার্ড নিউইয়র্ক বিশ্ববিদ্যালয়ে লেখালেখি এবং চিত্রনাট্য নিয়ে পড়াশোনা করেছিলেন।
পর্নোগ্রাফি
তিনি পর্নোগ্রাফিতে সেরা অভিনয়শিল্পীর পুরস্কার পেয়েছেন এভিএন,XBIZ,XRCO থেকে।
মল সিপুত্রা
মল সিপুত্রা (পূর্বে সিট্রাল্যান্ড মল, সংক্ষেপে সিএল ) হল গ্রগোল পেটাম্বুরান, পশ্চিম জাকার্তা, ইন্দোনেশিয়ার একটি মল। এটি ফেব্রুয়ারি ১৯৯৩ সালে উন্মুক্ত করা হয়েছিল।
রংপুর সিটি কর্পোরেশন
thumb|রংপুর সিটি কর্পোরেশন রংপুর সিটি কর্পোরেশন বাংলাদেশের রংপুরের স্থানীয় সরকার সংস্থা এবং দেশের দশম সিটি কর্পোরেশন। ২০১২ সালের ২০ ডিসেম্বর জাতীয় সংসদে স্থানীয় সরকার (সিটি কর্পোরেশন) বিল, ২০০৯-এর মাধ্যমে প্রায় দেড়শ বছরের পুরনো রংপুর পৌরসভাকে আনুষ্ঠানিকভাবে রংপুর সিটি কর্পোরেশনে উন্নীত করা হয়। এর আয়তন ২০৫.৭০ বর্গ কিলোমিটার ।
ইতিহাস
১৮৬৯ খ্রিষ্টাব্দের ১ মে ৫০.৫৬ বর্গকিলোমিটারের রংপুর পৌরসভার গোড়াপত্তন হয়। প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার। ১৮৮২ খ্রিষ্টাব্দে ডিমলার জমিদার রাজা জানকীবল্লভ সেন রংপুর পৌরসভার চেয়ারম্যান ছিলেন। তাজহাটের জমিদার গোপাল লাল রায় ১৯১৪-১৯২৩ সালে রংপুর পৌরসভার চেয়ারম্যান ছিলেন। এছাড়াও মৌলভী বদির উদ্দিন আহমেদ (১৯৪৯-১৯৫২), অ্যাডভোকেট মাহাতাব উদ্দিন খান (১৯৫৫-১৯৬০,১৯৭৪-১৯৭৭),অ্যাডভোকেট মোহাম্মদ আফজাল (১৯৭৭-১৯৮২,১৯৮৪-১৯৮৬,১৯৮৭-১৯৮৮), মুক্তিযোদ্ধা অপিল উদ্দিন আহমেদ (১৯৮৮-১৯৯১), সাবেক এমপি শরফুদ্দিন আহমেদ ঝন্টু (১৯৯৩-১৯৯৯), কাজী মো. জুননুন (১৯৯৯-২০০৪) পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক (২০০৪-২০১২)। ২০১২ সালে শরফুদ্দিন আহমেদ ঝন্টু রংপুর সিটি কর্পোরেশনের প্রথম মেয়র নির্বাচিত হন এবং ২০১৭ সালে মোস্তাফিজার রহমান মোস্তফা মেয়র নির্বাচিত হন।
১৮৯২ সালে ডিমলার জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০ দশমিক ৫৬ বর্গকিলোমিটারে সম্প্রসারিত করা হয়েছিল।২০১২ সালের ২৮ জুন স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে রংপুর সিটি কর্পোরেশনে উন্নীত করা হয়। একই বছরের ২০ ডিসেম্বর প্রথম নির্বাচন অনুষ্ঠিত হয়।
রংপুর সিটি কর্পোরেশনের ৪ লেনের রাস্তার কাজ হয় রংপুরের প্রবেশদ্বার মডার্নমোড় থেকে মেডিকেল মোড় পর্যন্ত মহাসড়ক এবং সাথে সাথে মেইন শহরের রাস্তাকেও ৪ লেনে উন্নীত করেন মেয়র শরফুদ্দীন আহমেদ ঝন্টু।
প্রশাসন
সিটি করপোরেশনের ওয়ার্ড সংখ্যা ৩৩টি, সেগুলি হলো:
অ্যাস্টন ভিলা ফুটবল ক্লাব
অ্যাস্টন ভিলা ফুটবল ক্লাব (Aston Villa Football Club; এছাড়াও শুধুমাত্র অ্যাস্টন ভিলা নামে পরিচিত) হচ্ছে অ্যাস্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে খেলে। এই ক্লাবটি ১৮৭৪ সালের ২১শে নভেম্বর তারিখে প্রতিষ্ঠিত হয়েছে। অ্যাস্টন ভিলা তাদের সকল হোম ম্যাচ অ্যাস্টনের ভিলা পার্কে খেলে থাকে; যার ধারণক্ষমতা হচ্ছে ৪২,৭৪৯। বর্তমানে এই ক্লাবের ম্যানেজারের পদটি শূন্য রয়েছে। সর্বশেষ দায়িত্ব পালন করছেন স্টিভেন জেরার্ড। ক্লাবটির সভাপতির দায়িত্ব পালন করছেন নাসেফ সাউইরিস। ইংরেজ রক্ষণভাগের খেলোয়াড় টাইরন মিংস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, অ্যাস্টন ভিলা এপর্যন্ত ২৫টি শিরোপা জয়লাভ করেছে; যার মধ্যে ৭টি প্রিমিয়ার লিগ, ২টি ইএফএল চ্যাম্পিয়নশিপ, ৭টি এফএ কাপ এবং ৫টি ইএফএল কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ১টি উয়েফা চ্যাম্পিয়নস লিগ এবং ১টি উয়েফা সুপার কাপ শিরোপা রয়েছে।
অ্যাস্টন ভিলার চিরপ্রতিদ্বন্দ্বী হচ্ছে তাদের প্রতিবেশী ক্লাব বার্মিংহাম সিটি।
অর্জন
চ্যাম্পিয়ন (৭ বার): ১৮৯৩–৯৪, ১৮৯৫-৯৬, ১৮৯৬-৯৭, ১৮৯৮–৯৯, ১৮৯৯–১৯০০, ১৯০৯–১০, ১৯৮০–৮১ চ্যাম্পিয়ন (২ বার): ১৯৩৭–৩৮, ১৯৫৯–৬০ চ্যাম্পিয়ন (১ বার): ১৯৭১–৭২
লায়নেল বালাগাল্লে
জেনারেল লায়নেল পিয়নন্দ বালাগাল্লে শ্রীলঙ্কার সেনাবাহিনীর কমান্ডার ছিলেন যিনি ১৯৯৯ সাল থেকে ২০০৪ পর্যন্ত দায়িত্ব পালন করেন।
পূর্ব জীবন
১৯৬৫ সালের ৫ এপ্রিল বালাগাল্লে সিলন সেনাবাহিনীতে ক্যাডেট হিসেবে যোগ দেন। আর্মি ট্রেনিং সেন্টার, দিয়াতালাওয়াতে মৌলিক প্রশিক্ষণ শেষে তিনি সিলন আর্টিলারির ৪র্থ রেজিমেন্টে ১৯৬৭ সালের ৫ এপ্রিল সেকেন্ড লেফটেন্যান্ট হিসেবে কমিশন প্রাপ্ত হন। একজন আর্টিলারি অফিসার হিসেবে ১৯৭১ সালের জেভিপির সশস্ত্র বিদ্রোহে তিনি মোতায়েনকৃত ছিলেন। ১৯৭১ সালের সেপ্টেম্বর থেকে ১৯৭২ সালের ফেব্রুয়ারি পর্যন্ত তিনি ভারতের স্কুল অব আর্টিলারিতে ইয়াং অফিসার্স কোর্স করেন, একই প্রতিষ্ঠানে তিনি ১৯৭৭ সালের আগস্ট থেকে ১৯৭৮ সালের সেপ্টেম্বর পর্যন্ত লং গানারি স্টাফ অফিসার্স কোর্স করেন।
সামরিক গোয়েন্দা
আশির দশকে কর্নেল পদবীতে বালাগাল্লে জয়েন্ট অপারেশন্স কমান্ড সদরে জেনারেল স্টাফ অফিসার গ্রেড ১ হিসেবে দায়িত্ব পালন করেন, এটা ছিলো সামরিক গোয়েন্দার দায়িত্ব। তিনি এখানে এলটিটিইর বিরুদ্ধে সেনাবাহিনীর সামরিক অভিযান 'ভাদামারাচ্চি অপারেশন'-এর পরিকল্পনা করেন এবং ১৯৮৭-'৮৯ এর জেভিপি সশস্ত্র বিদ্রোহ দমনেও পরিকল্পনা প্রণয়ন করেন। ১৯৯০ সাল থেকে ১৯৯৪ সাল পর্যন্ত তিনি প্রথম ডাইরেক্টর অব মিলিটারি ইন্টেলিজেন্স এবং সামরিক গোয়েন্দা কোরের কমান্ডিং কর্মকর্তা হিসেবে দায়িত্ব পালন করেন। তিনি ১৯৭৫ সালের আগস্ট থেকে অক্টোবর পর্যন্ত ভারতে গোয়েন্দা স্টাফ অফিসার্স কোর্স করেছিলেন এবং ১৯৮৯ সালে যুক্তরাজ্য থেকে গোয়েন্দা নিরাপত্তা প্রশাসনিক কোর্স করেন।
উচ্চতর কমান্ড
তিনি ৪র্থ পদাতিক ব্রিগেড এবং একটি গোলন্দাজ ব্রিগেডের অধিনায়কত্ব করেন ১৯৯৪ সালে, এর সঙ্গে সঙ্গে তিনি ওয়ান্নি সামরিক অঞ্চলের অধিনায়ক হিসেবেও দায়িত্ব পালন করেন। ১৯৯৬ সালের জানুয়ারী থেকে ডিসেম্বর পর্যন্ত তিনি ভারতের ন্যাশনাল ডিফেন্স কলেজে অধ্যায়নরত ছিলেন। মেজর জেনারেল পদে পদোন্নতি পেয়ে বালাগাল্লে ৫১ ডিভিশনের অধিনায়কের দায়িত্ব পান। এরপর তিনি জাফনা এবং ওয়ান্নি সিকিউরিটি ফোর্সের অধিনায়ক হন। এরপর সেনাবাহিনী সদর দপ্তরে তিনি প্রথমে উপ চীফ অব স্টাফ এবং পরে চীফ অব স্টাফ হন।
সেনা কমান্ডার এবং চীফ অব ডিফেন্স স্টাফ
২০০০ সালের ২৪ আগস্ট তিনি সেনা কমান্ডার হন, তাকে লেফটেন্যান্ট জেনারেল পদবী দেওয়া হয়। সেনা কমান্ডারের দায়িত্ব পালনের সাথে সাথে তিনি ২০০৩ সালের ১০ অক্টোবর থেকে চীফ অব ডিফেন্স স্টাফের দায়িত্ব পান; ২০০৫ সালের ১ সেপ্টেম্বর অবসর গ্রহণের দিন তাকে পূর্ণ জেনারেল পদবী দেওয়া হয়।
আকাশা (২০১৮-এর চলচ্চিত্র)
আকাশা ২০১৮ সালে নির্মিত একটি সুদানী হাস্যরসাত্মক চলচ্চিত্র। এক সুদানী যোদ্ধার কাহিনী নিয়ে নির্মিত এই চলচ্চিত্রটি রচনা ও পরিচালনা করেছেন হাজোজ কুকা। কুকা এর আগে বেশ কয়েকটি তথ্যচিত্র পরিচালনা করলেও আকাশাই তার প্রথম আখ্যানধর্মী চলচ্চিত্র। ২০১৮ সালের ৩১ আগস্ট ভেনিস চলচ্চিত্র উৎসবে এটি প্রদর্শিত হয়।
প্রেক্ষাপট
আদনান একজন বিদ্রোহী যোদ্ধা। সে একটি মিগ ফাইটার বিমানকে গুলি করে ভূপাতিত করায় কিছু দিনের জন্য ছুটিতে যাওয়ার অনুমতি পায়। সে যেই একে-৪৭ বন্দুক দিয়ে বিমানটি ভূপাতিত করেছিল সেই বন্দুকটির প্রেমে পড়ে যায় এবং তার নাম রাখে ন্যান্সি। কিন্তু তার প্রেমিকা লিনা তার এই আরেক প্রেম সম্পর্কে খুশি হতে পারেনি। ফলে সে আদনানকে বের করে দেয় এবং দুপুরে একটি গাছের কাছে দেখা করার কথা বলে। আদনান যুদ্ধে ফিরে যাওয়ার পরিকল্পনা করলেও ভুলক্রমে ন্যান্সিকে লিনার বাড়িতে ফেলে আসায় সে যুদ্ধে যেতে পারছিল না। কেননা এতে তাকে শাস্তির সম্মুখীন হতে হবে। তাই সে ন্যান্সিকে পুনরুদ্ধার করার জন্য বিভিন্ন পরিকল্পনা তৈরি করে। পথিমধ্যে তিনি আবসি নামক এক ব্যক্তির সহায়তা পান, যিনি কিনা শান্তিতে বিশ্বাসী।
নির্মাণ
স্থানীয় যুব কেন্দ্রে নাটক শেখানোর সময় কুকা সুদানের বিখ্যাত দুই অভিনেতা মোহাম্মদ চাকাদো এবং কামাল রমাদানের সাথে দেখা করেন এবং তাদের ছবিতে অভিনয় করানোর সিদ্ধান্ত নেন। তিনি লিনার চরিত্রে অভিনয়ের জন্য একরাম মার্কুসকে নির্বাচিত করেন। কারণ তার বাস্তব জীবনের সাথে চরিত্রটি অনেকটাই মিলে যায়; তিনি বিয়ে করার চেয়ে পড়াশোনা করাকে বেশি প্রাধান্য দিয়েছেন।
মুক্তি
২০১৮ সালের ৩১ আগস্ট চলচ্চিত্রটি ভেনিস চলচ্চিত্র উৎসবে প্রিমিয়ার করা হয়। পরবর্তীতে ২০১৮ টরন্টো আন্তর্জাতিক চলচ্চিত্র উৎসব এবং ২০১৯ সিডনি চলচ্চিত্র উৎসবে এটি প্রদর্শিত হয়। অভিনেতাদের মধ্যে কামাল রমাদান এবং মোহাম্মদ চাকাদো- এই দুজন উৎসবে অংশ নিতে পারেননি। কারণ উগান্ডা তাদের শরণার্থী স্থিতির কাগজপত্র ছাড়া তাদেরকে প্রস্থানের অনুমতি দিতে অস্বীকার করেছিল। চলচ্চিত্রটি এডিনবার্গের আফ্রিকা ইন মোশনেও প্রদর্শিত হয়েছে।
মূল্যায়ন
আকশা সমালোচকদের কাছ থেকে মিশ্র পর্যালোচনা পেয়েছে। নন সোলো সিনেমার অ্যালভিস মাইনার্দি লিখেছেন যে স্বল্প বাজেটের চলচ্চিত্র হলেও এটিকে অপছন্দ করা সহজ নয়। সিনেমাটোগ্রাফির মার্টিনা ব্যারন অনুভব করেছিলেন যে, অভিনেতাদের পারফরম্যান্স অনেক সময় চলচ্চিত্রের মানকে নামিয়ে দেয়; তবে পরিচালকের এই অভিষেক দেখে বোঝা যায় যে তার চলচ্চিত্র নির্মাণের প্রতিভা আছে।
চলচ্চিত্রটি ২০১৯ অস্ট্রীয় চলচ্চিত্র উৎসবে বেস্ট ড্রামা লং ইন্টারন্যাশনাল পুরস্কার এবং ২০১৯ ফিল্মফেস্ট ব্রেমেনে জুরি অ্যাওয়ার্ড হিউমার পুরস্কার অর্জন করে।
২০তম আইফা পুরস্কার
২০তম আইফা পুরস্কার হল আন্তর্জাতিক ভারতীয় চলচ্চিত্র অ্যাকাডেমি পুরস্কারের ২০তম আয়োজন, যা ২০১৮ সালের বলিউড চলচ্চিত্রে সেরা অবদানের স্বীকৃতিস্বরূপ প্রদান করা হয়। এটি ২০১৯ সালের ১৮ই সেপ্টেম্বর অনুষ্ঠিত হয়। এই পুরস্কারের ইতিহাসে প্রথমবারের মতো পুরস্কারটি ভারতের মুম্বাইয়ে অনুষ্ঠিত হয়। আয়ুষ্মান খুরানা ও অপারশক্তি খুরানা ভ্রাতৃদ্বয় অনুষ্ঠানটি সঞ্চালনা করেন।
২০১৯ সালে মনোনীতদের নাম ঘোষণা করা হয়। এই আসরে আন্ধাধুন সর্বাধিক ১৩টি মনোনয়ন লাভ করে, এরপর পদ্মাবত ও রাজি ১০টি মনোনয়ন লাভ করে, সঞ্জু ৭টি ও বাধাই হো ৬টি মনোনয়ন লাভ করে।
আন্ধাধুন শ্রেষ্ঠ পরিচালক-সহ আসরের সর্বাধিক ৬টি পুরস্কার অর্জন করে। রাজি শ্রেষ্ঠ চলচ্চিত্র ও শ্রেষ্ঠ অভিনেত্রী (আলিয়া ভাট)-সহ ৪টি পুরস্কার অর্জন করে।
ভিকি কৌশল দুটি ভিন্ন বিভাগে মনোনয়ন লাভ করে, তিনি রাজি চলচ্চিত্রের জন্য শ্রেষ্ঠ অভিনেতা বিভাগে এবং সঞ্জু চলচ্চিত্রের জন্য শ্রেষ্ঠ পার্শ্ব অভিনেতা বিভাগে মনোনয়ন লাভ করেন এবং দ্বিতীয় চলচ্চিত্রের জন্য শ্রেষ্ঠ পার্শ্ব অভিনেতার পুরস্কার অর্জন করেন।
জনপ্রিয় পুরস্কার
থাম্ব|136x136পিক্সেল|[[শ্রীরাম রাঘবন - শ্রেষ্ঠ পরিচালক বিজয়ী; শ্রেষ্ঠ কাহিনি ও শ্রেষ্ঠ চিত্রনাট্য সহ-বিজয়ী (আন্ধাধুন)]] থাম্ব|156x156পিক্সেল| [[রণবীর সিং - শ্রেষ্ঠ অভিনেতা বিজয়ী (পদ্মাবত)]] থাম্ব|172x172পিক্সেল| [[আলিয়া ভাট - শ্রেষ্ঠ অভিনেত্রী বিজয়ী (রাজি)]] থাম্ব|160x160পিক্সেল| [[ভিকি কৌশল - শ্রেষ্ঠ পার্শ্ব অভিনেতা বিজয়ী (সঞ্জু)]] থাম্ব|160x160পিক্সেল| [[অদিতি রাও হায়দারী - শ্রেষ্ঠ পার্শ্ব অভিনেত্রী বিজয়ী (পদ্মাবত)]]
শপ্রেসা কুরেটা
ডঃ শপ্রেসা কুরেটা (জন্ম ২৮ এপ্রিল ১৯৫৯) পোল্যান্ডে আলবেনীয় রাষ্ট্রদূত। তিনি এস্তোনিয়া, লাটভিয়া, লিথুয়ানিয়া এবং ইউক্রেনের অনাবাসী রাষ্ট্রদূতও। কুরেটা সেপ্টেম্বর ২০১৪ সালে তার মেয়াদ শুরু করেছিলেন।
কুরেটা ২০০১ থেকে ২০০৫ অস্ট্রিয়ায় রাষ্ট্রদূত ছিলেন।
ব্রুনাইয়ের প্রশাসনিক বিভাগ
ব্রুনাইয়ের প্রশাসনিক কাঠামো মূলত দায়রাহ্ (জেলা), মুকিম (উপজেলা) এবং কাম্পুং বা কাম্পং (গ্রাম) নিয়ে গঠিত। এদের মধ্যে দায়রাহ প্রথম স্তরের, মুকিম দ্বিতীয় স্তরের এবং কাম্পং তৃতীয় স্তরের প্রশাসনিক বিভাগ।
সবগুলো প্রশাসনিক বিভাগই স্বরাষ্ট্র মন্ত্রনালয়ের মাধ্যমে সরকারের প্রত্যক্ষ নিয়ন্ত্রণে রয়েছে। প্রশাসনিক বিভাগগুলো সাধারণত আদমশুমারীর কাজে ভূমিকা রাখে। তবে, প্রশাসনিক অঞ্চলগুলোর স্বাধীনতা ও ক্ষমতা খুবই সীমিত এবং প্রশাসনিক স্তরের নিচের দিকে এটি নেই বললেই চলে। প্রধান সামাজিক ও রাজনৈতিক বিষয়গুলো যেমন শিক্ষা এবং আইন পৃথক সরকারি মন্ত্রণালয় বা বিভাগের মাধ্যমে কেন্দ্রীয়ভাবে পরিচালিত হয়।
দায়রাহ
ব্রুনাইয়ে মোট ৪টি দায়রাহ বা জেলা রয়েছে। এগুলো হলো: ব্রুনাই-মুয়ারা, বেলাইত, তুতং এবং তেম্বুরং। এগুলোর মধ্যে ব্রুনাই-মুয়ারা সবচেয়ে ছোট কিন্তু জনবহুল জেলা। আর বেলাইত সবচেয়ে বড় জেলা এবং তেল ও গ্যাস উৎপাদন কেন্দ্র।
প্রতিটি জেলার প্রধান নির্বাহী হলো জেলা অফিসার (Pegawai Daerah)। একজন সহকারী জেলা অফিসার তাকে সহযোগিতা করে থাকে।
মুকিম
মুকিম হল ব্রুনাইয়ের দ্বিতীয় স্তরের প্রশাসনিক বিভাগ। বর্তমানে দেশটিতে মোট ৩৮টি মুকিম রয়েছে; যার ১৭টি ব্রুনাই-মুয়ারা জেলায়, ৮টি বেলাইত জেলায় , ৮টি তুতং জেলায় এবং ৫টি তেম্বুরং জেলায় অবস্থিত। প্রতিটি মুকিম নিয়ন্ত্রণে একজন করে পেঙ্গুলু নিয়োগ দেওয়া হয়।
গ্রাম
গ্রাম (kampung বা kampong) হচ্ছে ব্রুনাইয়ের সবচেয়ে নিম্ন স্তরের প্রশাসনিক বিভাগ যার নেতৃত্বে থাকেন একজন কেউতা কাম্পং বা গ্রাম প্রধান। গ্রামের জনসংখ্যা কয়েকশো থেকে হাজার পর্যন্ত হতে পারে।
তবে, কাম্পং আয়ারকে গ্রাম হিসাবে বিবেচনা করা হয় না। ব্রুনাই নদীর উপরের জনবসতিগুলোকে সাধারণভাবে এ নামে ডাকা হয়। আসলে, কাম্পং আয়ার একটি বৃহৎ অঞ্চল যা কয়েকটি মুকিম এবং বেশ কয়েকটি কাম্পং নিয়ে গঠিত।
পৌরসভা
মূলত চারটি অঞ্চলকে বান্দারান বা পৌর-অঞ্চল হিসেবে বিবেচনা করা হয়। যথা:
পৌরসভাগুলোকে মূল প্রশাসনিক কাঠামো বহির্ভূত স্তর হিসেবে বিবেচনা করা হয়। কারণ তাদের স্থানিক এখতিয়ার কোনও স্তরের সাথেই খাপ খায় না। এছাড়া, পৌরসভাগুলোর আকারেও বেশ তারতম্য রয়েছে। যেমন: বন্দর সেরি বেগাওয়ান বেশ কয়েকটি মুকিমের সমন্বয়ে গঠিত। কিন্তু অন্যান্য পৌর-অঞ্চলগুলো কেবল কয়েকটি গ্রাম নিয়ে গঠিত। জেলা এবং এর উপ-বিভাগগুলো সরকারের একই বিভাগ পরিচালনা করলেও পৌরসভা একই মন্ত্রণালয়ের সম্পূর্ণ ভিন্ন একটি বিভাগের অধীনে পরিচালিত হয়।
পৌরসভার প্রধান হলেন পেঙ্গেরুসি লেম্বাগা বান্দারান বা পৌরসভার চেয়ারম্যান।
বাঙ্গার তেম্বুরং জেলার কেন্দ্রীয় শহর হলেও এটি এখনও পৌরসভার মর্যাদা পায়নি। বাঙ্গারের সরকারি নাম পেকান বাঙ্গার (অর্থাৎ, 'বাঙ্গার শহর'); কিন্তু প্রশাসনিক স্তরের দিক থেকে এটি একটি গ্রাম। একইভাবে, ব্রুনাই-মুয়ারা জেলার বন্দর-নগরী মুয়ারা (Pekan Muara)ও প্রশাসনিকভাবে সেরাসা মুকিমের অধীন একটি গ্রাম।